32005R1207
L 197/16
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EO) № 1207/2005 НА КОМИСИЯТА
от 27 юли 2005 година
за изменение на Регламент (ЕО) № 2580/2001 на Съвета относно специфичните ограничителни мерки за борба с тероризма, насочени срещу определени лица и образувания
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2580/2001 на Съвета от 27 декември 2001 г. относно специфичните ограничителни мерки за борба с тероризма, насочени срещу определени лица и образувания (1), и по-специално член 7 от него,
като има предвид, че:
(1)
В приложението към Регламент (ЕО) № 2580/2001 са изброени компетентните органи, до които следват да се изпращат информация и молби относно мерките, наложени по силата на посочения регламент.
(2)
Германия, Литва, Нидерландия и Швеция отправиха молби за промяна на адресните данни на съответните им компетентни власти,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕО) № 2580/2001 се изменя, както е посочено в приложението към настоящия регламент.
Член 2
Настоящият регламент влиза в сила в деня след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 27 юли 2005 година.